Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: nyilvánosságáról szóló 1992. évi LXIII. törvény (Avtv.) a közérdekû adatkérések teljesítésére 15 napos határidõt ír elõ,
Paragraph Index: 976

nyilvánosságáról szóló 1992. évi LXIII. törvény (Avtv.) a közérdekû adatkérések teljesítésére 15 napos határidõt ír elõ, melyet a minisztérium nem tartott be. Az adatkérések benyújtásának formájára nézve a törvény semmilyen elõírást nem tartalmaz. Ez azt jelenti, hogy az érdeklõdõnek jogában áll bármilyen eszközt igénybe venni, ez egyértelmûen következik az Avtv. 20. § (1) bekezdésének szövegébõl: „a közérdekû adat megismerésére irányuló kérelemnek az adatot kezelõ szerv a kérelem tudomására jutását követõ legrövidebb idõ alatt, legfeljebb azonban 15 napon belül, közérthetõ formában tesz eleget.” Amennyiben a közérdekû adatok kezelõje elektronikus elérési lehetõséget is biztosít, akkor álláspontom szerint a közérdekû adatok iránti kérelmek megválaszolását ugyanúgy a törvényben elõírt határidõn belül köteles biztosítani, mint a hagyományos postai levelek esetében. Kérem Államtitkár Urat, hogy az adatkérések jövõbeni kezelése során az Avtv. elõírásai szerint járjanak el. Tájékoztatom, hogy jelen levelem másolatát a panaszosnak is megküldtem. Budapest, 2005. február 14. Üdvözlettel: Dr. Péterfalvi Attila (1918/A/2004) A Political Capital ügynökökre vonatkozó adatkezelésérõl […] Political Capital Policy Research & Consulting Institute Budapest Tisztelt Igazgató Urak! Az elmúlt hetekben hivatalomhoz több olyan beadvány is érkezett, amelyekben – az adatvédelmi törvényre hivatkozva – arra kértek: vizsgáljam ki, hogy a Political Capital honlapján, az úgynevezett listán milyen jogon, azaz milyen jogszabályi felhatalmazás alapján jelentek meg személyes múltukra vonatkozó vagy arra utaló, sok esetben pontatlanságokat is tartalmazó személyes és/vagy különleges adataik. A beadványozók egy része az adatok gyûjtésének és nyilvánosságra hozatalának tényét, mások az adatok vitatható forrását, míg többen az adatok pontatlanságát kifogásolták, leszögezve, hogy õk nem járultak hozzá adataik bárki számára megismerhetõvé tételéhez. E beadványok alapján e hét elején vizsgálatot indítottam, amelynek kezdetén nyilvánvalóvá vált, hogy a Political Capital ügynökökre vonatkozó adatkezelését – a személyes adatok védelmérõl és a közérdekû adatok nyilvánosságáról

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes